cyanic-selkie/wikianc huggingface dataset:
Μπάιρον Σκοτ
Παναθηναϊκός
Τη σεζόν 1997-1998 έγινε ένας από τους διασημότερους Αμερικάνους καλαθοσφαιριστές που ήρθαν στην Ελλάδα και γενικότερα στην Ευρώπη. Αγωνίστηκε μαζί με το Ντίνο Ράτζα στον Παναθηναϊκό, έχοντας σημαντική συνεισφορά στην κατάκτηση του πρωταθλήματος που ο Παναθηναϊκός είχε να κερδίσει από το 1984. Το ξεκίνημα στην Ελλάδα ήταν ιδανικό με 30 πόντους (10/11 βολές, 7/9 δίποντα, 2/4 τρίποντα) στο 83-59 επί του Ηρακλή, ενώ για 18 διαδοχικούς αγώνες σημείωσε διψήφιο αριθμό πόντων. Στους τελικούς του πρωταθλήματος με τον ΠΑΟΚ σημείωσε διψήφιο αριθμό πόντων στα πέντε ματς και με 17 κατά μέσο όρο ήταν ο πρώτος σκόρερ του «τριφυλλιού». Παράλληλα, ο πολύπειρος γκαρντ αναδείχθηκε πρώτος πασέρ της ομάδας του στη σειρά.
Ο Σκοτ έκανε ιστορική εμφάνιση στο πέμπτο και τελευταίο ματς της καριέρας του, όπου χρειάστηκε να περάσουν 18,5 λεπτά για να σκοράρει το πρώτο καλάθι κόντρα στον ΠΑΟΚ, έκτοτε όμως έβαλε συνολικά 23 πόντους, εκ των οποίων οι 19 στο δεύτερο ημίχρονο. Στο ελληνικό πρωτάθλημα μέτρησε 17,6 πόντους με 2,8 ριμπάουντ, 2,3 ασίστ και 1,3 κλεψίματα κατά μέσο όρο. Επίσης στο Κύπελλο Σαπόρτα της περιόδου είχε 13,4 πόντους, 2,4 ριμπάουντ, 2,1 ασίστ, και 1,1 κλεψίματα.
Το καλοκαίρι του 1998 αποσύρθηκε από την ενεργό δράση σε ηλικία 37 ετών.
Ως προπονητής
Το καλοκαίρι του 1998, ο 37χρονος Σκοτ έγινε βοηθός του νεοφερμένου Ρικ Άντελμαν στο τεχνικό τιμ των Σακραμένο Κινγκς και ειδικεύτηκε στα μακρινά σουτ. Έμεινε εκεί μέχρι το 2000. Το 2000 ανέλαβε τους Νιου Τζέρσευ Νετς με τους οποίους έφθασε 2 φορές στον τελικό του πρωταθλήματος (2002 και 2003). Το 2004 απολύθηκε από τους Νετς.
Το καλοκαίρι του 2004 προσλήφθηκε από τους Νιου Όρλεανς Χόρνετς. Το 2008 έκανε την καλύτερη χρονιά με την ομάδα του με ρεκόρ νικών 56-26. Έτσι αναδείχτηκε καλύτερος προπονητής του ΝΒΑ. Το 2009 όμως απολύθηκε από τους Χόρνετ λόγω ανεπιτυχών αποτελεσμάτων.
Τη σεζόν 2009-2010 ήταν αναλυτής του ΝΒΑ για το κανάλι του ΕSPN. Το 2010 συμφώνησε με τους Κλίβελαντ Καβαλίερς στην πρώτη χρονιά χωρίς τον ΛεΜπρόν Τζέιμς που πήγε στους Χιτ. Το 2011 τελείωσε τη χρονιά με ρεκόρ 19-63 που αποτέλεσε και την δεύτερη χειρότερη επίδοση της χρονιάς στο ΝΒΑ. Στις 18 Απριλίου 2013 απολύθηκε από τους Καβαλίερς λόγω των σημαντικών προβλημάτων της ομάδας στον αμυντικό τομέα.
Ο Σκοτ πέρασε την σεζόν 2013-14 ως αναλυτής των Λέικερς στην τηλεόραση. Το καλοκαίρι του 2014 έγινε ο πρώτος προπονητής της ομάδας μετά τη φυγή του Νταντόνι. Την πρώτη του σεζόν τελείωσε με ρεκόρ νικών-ηττών 21-61. Την επόμενη χρονιά στην τελευταία σεζόν του αστέρα της ομάδας Κόμπε Μπράιαντ η ομάδα έκανε την χειρότερη της χρονιά με ρεκόρ 17-65. Γι αυτό στις 24 Απριλίου 2016, οι Λέικερς δεν ανανέωσαν τον συμβόλαιο του Σκοτ. Αυτή ήταν και η τελευταία ομάδα του Σκοτ αφού αποσύρθηκε από τους πάγκους το 2017.
Παναθηναϊκός
Ατομικοί
Προσωπική ζωή
Ο Μπάιρον Σκοτ υπήρξε παντρεμένος και έχει τρία παιδιά.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Αμερικανοί προπονητές καλαθοσφαίρισης Κατηγορία:Καλαθοσφαιριστές Λος Άντζελες Λέικερς Κατηγορία:Καλαθοσφαιριστές Ιντιάνα Πέισερς Κατηγορία:Καλαθοσφαιριστές Βανκούβερ Γκρίζλις Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές ελληνικών συλλόγων Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές του NBA Κατηγορία:Προπονητές καλαθοσφαίρισης Λος Άντζελες Λέικερς
Σέυμουρ Παπέρτ
Ο Σέυμουρ Παπέρτ (αγγλ.: Seymour Aubrey Papert, 29 Φεβρουαρίου 1928 - 31 Ιουλίου 2016) ήταν Νοτιοαφρικανός μαθηματικός, επιστήμονας της πληροφορικής και της εκπαίδευσης και μέλος του Τεχνολογικού Ινστιτούτου της Μασαχουσέτης. Είναι ένας από τους πρωτοπόρους της τεχνητής νοημοσύνης. Επινόησε τη γλώσσα προγραμματισμού Logo.
Καταγωγή και σπουδές
Γεννήθηκε στις 29 Φεβρουαρίου 1928 στην Πρετόρια της Νοτίου Αφρικής. Αποφοίτησε από το Πανεπιστήμιο του Witwatersrand το 1949. Το 1952 έγινε κάτοχος διδακτορικού διπλώματος στα Μαθηματικά από το ίδιο πανεπιστήμιο. Το 1959 απέκτησε ένα ακόμη διδακτορικό δίπλωμα στα μαθηματικά από το Πανεπιστήμιο του Κέμπριτζ.
Ερευνητική σταδιοδρομία
Ο Παπέρτ εργάστηκε ως ερευνητής σε διάφορους φορείς μεταξύ των οποίων το St. John's College (Cambridge), το Institut Henri Poincaré στο Πανεπιστήμιο του Παρισιού, το Πανεπιστήμιο της Γενεύης και το Εθνικό Εργαστήριο Φυσικής του Ηνωμένου Βασιλείου στο Λονδίνο προτού γίνει ερευνητής του Τεχνολογικού Ινστιτούτου της Μασαχουσέτης. Διατήρησε τη συγκεκριμένη θέση μέχρι το 1967 προτού γίνει καθηγητής εφαρμοσμένων μαθηματικών και διευθυντής του Εργαστηρίου της Επιστήμης των Υπολογιστών και Τεχνητής Νοημοσύνης του Τεχνολογικού Ινστιτούτου της Μασαχουσέτης μέχρι το 1981.
Έρευνα και θεωρίες
Ο Παπέρτ διεξήγαγε έρευνα σε θεωρίες μάθησης και είναι γνωστός για την εστίασή του στην επίδραση των νέων τεχνολογιών γενικά στη μάθηση και ειδικότερα στα σχολεία ως οργανισμούς μάθησης. Έχει επηρεάσει σημαντικά τον τομέα της εκπαιδευτικής τεχνολογίας.
Η θεωρία μάθησης του εποικοδομητισμού
Ο Παπέρτ συνέδραμε καταλυτικά στην ανάπτυξη του εποικοδομητισμού (constructionism) που βασίζεται στη δουλειά του Ζαν Πιαζέ (Jean Piaget). Εργάστηκε με τον Πιαζέ στο Πανεπιστήμιο της Γενεύης από το 1958 μέχρι το 1963 και θεωρείται ευρέως ως ένας από τους πιο έξυπνους και επιτυχημένους μαθητές του. Ο Πιαζέ είπε κάποτε ότι κανείς δεν κατανοεί καλύτερα τις ιδέες του από τον Παπέρτ. Ο Παπέρτ πρότεινε διαφορετικούς τρόπους εκπαίδευσης των μαθητών στα σχολεία που βασίζονται στις συγκεκριμένες θεωρίες μάθησης.
Logo
Ανέπτυξε τη γλώσσα προγραμματισμού Logo ως ένα τεχνολογικό εργαλείο που θα βελτιώνει τους τρόπους με τους οποίους τα παιδιά σκέπτονται και επιλύουν προβλήματα. Στο γραφικό περιβάλλον της γλώσσας εμφανίζεται ένα μικρό ρομπότ με τη μορφή χελώνας που χρησιμοποιείται από τα παιδιά για την επίλυση προβλημάτων. Ένας από τους κύριους σκοπούς του Ιδρύματος Logo είναι η βελτίωση της ικανότητας απόκτησης γνώσεων.
Άλλες δουλειές σε ζητήματα εκπαιδευτικής τεχνολογίας
Ήταν ένας από τους πρωτεργάτες της πρωτοβουλίας «Ένας Φορητός Υπολογιστής ανά Παιδί (One Laptop Per Child - OLPC)» για την κατασκευή και διανομή φθηνών φορητών υπολογιστών μάθησης σε αναπτυσσόμενες χώρες. Συνεργάστηκε επίσης με τη Lego στο ζήτημα των εκπαιδευτικών ρομποτικών εργαλείων Lego Mindstorms.
Παραπομπές
Κατηγορία:Νοτιοαφρικανοί επιστήμονες υπολογιστών Κατηγορία:Μαθηματικοί του 20ού αιώνα Κατηγορία:Μαθηματικοί του 21ου αιώνα Κατηγορία:Σχεδιαστές γλωσσών προγραμματισμού
Βελγικό Κέντρο των Κόμικς
thumb|right|250px|Ο δεύτερος όροφος του μουσείου. Το Βελγικό Κέντρο των Κόμικς (ολλ. Belgisch Stripcentrum, γαλ. Centre Belge de la Bande Dessinée) είναι ένα μουσείο των Βρυξελλών αφιερωμένο στα Βελγικά κόμικς. Το κτήριο του μουσείου, το οποίο ήταν έργο του Βέλγου αρχιτέκτονα Βικτόρ Ορτά, ήταν στο παρελθόν εμπορικό κέντρο, ενώ βρίσκεται στο επιχειρηματικό κέντρο της πόλης.
Η συλλογή του μουσείου καλύπτει διάφορα είδη κόμικς, όπως επιστημονικής φαντασίας, ουέστερν και μυστηρίου, καθώς και πολιτικά κόμικς, ενώ περιλαμβάνονται στη συλλογή του και παιδικά κόμικς, όπως τα Στρουμφάκια. Στο μουσείο βρίσκονται επίσης, μεταξύ άλλων, εκθέματα αφιερωμένα στον Τεντέν και στον δημιουργό του Hergé.
Τέλος, το μουσείο διαθέτει καφέ, εστιατόριο και βιβλιοθήκη στο ισόγειο του κτηρίου.
Παραπομπές
Κατηγορία:Βρυξέλλες Κατηγορία:Μουσεία τέχνης στο Βέλγιο Κατηγορία:Βελγικά κόμικς
Τζιτζίκι
εναλλ.=Τζίτζικας στην Ελάδα, στο Ποδοχώρι Καβάλας|μικρογραφία|Τζίτζικας σε κλαδί ελιάς Το τζιτζίκι ή ο τζίτζικας ή (κυπρ.) ζίζιρος είναι τα λαϊκά ονόματα διάφορων ειδών εντόμων από την οικογένεια των Τεττιγιδών (Cicadidae), ονομασία η οποία προέρχεται από τη λόγια λέξη τέττιξ (Cicada), που σημαίνει τζίτζικας στα αρχαία ελληνικά (και λατινικά). Το τζιτζίκι είναι ένα έντομο που ζει συνήθως στα δέντρα και παράγει ένα χαρακτηριστικό ήχο που προδίδει την παρουσία του. Στην Ελλάδα είναι ιδιαίτερα γνωστό από την ιστορία του Αισώπου, «Ο τζίτζικας και ο μέρμηγκας» (Τέττιξ και μύρμηκες).
Στην Ευρώπη η οικογένεια των Τεττιγιδών αποτελείται από δυο υποοικογένειες με μόνο τρία γένη.
Αν και έχουν αρκετά μεγάλο μέγεθος για έντομα (2-5 εκατοστά) είναι δύσκολο να τα εντοπίσει κανείς, γιατί το χρώμα τους είναι παρόμοιο με το χρώμα των κορμών των δένδρων. Το σώμα του είναι πεπλατυσμένο, το κεφάλι του κοντό και πλατύ, έχει πέντε μάτια, δύο μεγάλα, κανονικά και τρία μικρότερα, βοηθητικά. Τα φτερά του είναι φτιαγμένα από λεπτή διαφανή μεμβράνη και τα πόδια του λεπτά και μακριά. Το χρώμα του σε γενικές γραμμές είναι μαύρο. Όμως διακρίνουμε σ' αυτόν και διάφορες αποχρώσεις κίτρινου και καφέ.
thumb|right|Ένα τζιτζίκι βγάζει φτερά Τρέφεται με τη λύμφη των βλαστών, τους οποίους τρυπά με μια ειδική προβοσκίδα, που μοιάζει με έμβολο. Το θηλυκό γεννά τα αυγά του μέσα σε τρύπες που κάνει πάνω στους μαλακούς βλαστούς. Αυτό γίνεται κατά τον Ιούλιο ή τον Αύγουστο. Από τα αυγά βγαίνουν οι προνύμφες, περίπου κατά το τέλος του καλοκαιριού, οι οποίες κατεβαίνουν από τα δέντρα, κάνουν τρύπες μέσα στη γη, κοντά στις ρίζες κι εκεί μπορούν να ζήσουν και τέσσερα χρόνια (αλλού 17 ή 13 χρόνια) μέχρι που να μετατραπούν σε κανονικές νύμφες.
Ενδιαφέρον παρουσιάζει το τζιτζίκι, για την ειδική ηχητική συσκευή που υπάρχει ανάμεσα στο θώρακα και την κοιλιά του τζιτζικιού μέσω της οποίας δημιουργείται αυτό το ιδιόμορφο τερέτισμα, που ακούγεται τις ζεστές καλοκαιρινές μέρες. Η συσκευή αποτελείται από δύο κοιλότητες που χωρίζονται από μια λεπτή μεμβράνη τεντωμένη. Κάθε φορά που δονείται η μεμβράνη αυτή, παράγεται ο ήχος.
Με το τζιτζίκι είναι συνδεδεμένος και ο μύθος του Τιθωνού. Ο Τιθωνός ήταν θνητός που είχε γίνει αθάνατος από τους θεούς μετά από παράκληση της Ηούς, η οποία όμως ξέχασε να ζητήσει να παραμείνει και νέος. Όταν λοιπόν ο Τιθωνός έφθασε σε έσχατο γήρας, η Ηώς, που ως θεά ήταν αθάνατη και πάντα νέα, δεν μπορούσε πια να τον βλέπει. Τότε οι θεοί τον λυπήθηκαν και τον μεταμόρφωσαν σε ένα ζαρωμένο έντομο που μιλά ακατάπαυστα, το τζιτζίκι.
Συστηματική
Στην Ελλάδα συναντούμε τα εξής είδη:
Cicadinae:
Cicadettinae:
Tibicininae:
Αναφορές
Fauna Europaea
Κατηγορία:Τεττιγίδες
Κόνων (αποσαφήνιση)
Κόνων ήταν το όνομα ιστορικών προσώπων:
Πρωτογενής παραγωγή (βιολογία)
Στη Βιολογία με τον όρο πρωτογενής παραγωγή ορίζεται η φωτοχημική ενέργεια, ως παράγωγο του ηλιακού φωτός και της φωτοσύνθεσης, που δεσμεύεται από τα φυτά σε μορφή οργανικών ενώσεων.
Πηγές
Κατηγορία:Βιολογική παραγωγή
Αστακός
Με την ονομασία αστακός είναι γνωστά στην Ελλάδα τρία είδη δεκάποδων μακρύουρων μαλακοστράκων, που ανήκουν σε δύο διαφορετικές οικογένειες: την οικογένεια των Αστακιδών και στην οικογένεια των Παλινουριδών. Και τα τρία αυτά γένη μοιάζουν πολύ μεταξύ τους και είναι περιζήτητα τόσο στην Ευρώπη, όσο και στην Αμερική για το νοστιμότατο κρέας τους.
Ο πιο κοινός, σπουδαιότερος, αλλά και οικονομικότερος εξ αυτών είναι ο "αστακός χόμαρος" (homard), γνωστότερος στην Ελλάδα ως "θαλασσινός αστακός" ή "καραβιδομάνα" ή "καραβιδαστακός": είναι αυτός που φέρει δύο μεγάλες δαγκάνες, τον οποίο και θεωρούν οι Ευρωπαίοι ως γνήσιο αστακό. Για τον ελλαδικό χώρο όμως, περισσότερο γνωστός είναι ο "αστακός ο παλίουρος" (Palinurus), που φέρει δύο μεγάλες κεραίες αντί για δαγκάνες και οι Γάλλοι τον αποκαλούν "langouste". Τέλος, ο αμερικανικός αστακός είναι είδος χούμαρου με δαγκάνες και εισάγεται από την Αμερική. Εκτός όμως αυτών, υπάρχουν και αστακοί γλυκέων υδάτων, που ζουν σε εκβολές ποταμών, λίμνες και στάσιμα, αλλά καθαρά ύδατα. Τέτοιοι είναι ο αστακός ο ευγενής, ο αστακός ο λευκόπους και ο αστακός ο ποτάμιος.
Βιολογία
thumb|left|250px|Αμερικανικός αστακός Ιδιαίτερα χαρακτηριστικά του είναι το σκληρό, κόκκινο κέλυφος και οι μεγάλες δαγκάνες του. Ζει στον βυθό της θάλασσας, ακόμα και σε μεγάλο βάθος, συνήθως κοντά σε βράχια. Όταν ενηλικιωθεί, φτάνει συνήθως να έχει βάρος μέχρι ένα κιλό, αν και έχουν βρεθεί αστακοί με πολύ μεγαλύτερο βάρος.
Οι αστακοί μπορούν να ζήσουν περισσότερο από 100 χρόνια. .
Έδεσμα
Από διαιτητικής άποψης, ο αστακός παρουσιάζει (κατά βάρος) υψηλή περιεκτικότητα σε πρωτεΐνες και σε μεταλλικά στοιχεία, ίσως περισσότερο από κάθε άλλο είδος ψαριών ή θαλασσινών ζώων, ξεπερνώντας ακόμα και τη θρεπτική αξία του γάλακτος σε ασβέστιο, λαμβανομένου υπόψη ότι μ' αυτά χτίζει το κέλυφός του. Η δε θερμιδική του προσφορά περιορίζεται στις 90 kcal/100 gr.
Ακριβό, γευστικό, θαλασσινό πιάτο, σερβίρεται συνηθέστερα βραστός. Σε αρκετές περιπτώσεις, οι αστακοί συντηρούνται σε ενυδρεία των εστιατορίων, προκειμένου να μαγειρευτούν φρέσκοι. Κατά τη δεκαετία 1990-2000 ο αστακός άρχισε να σερβίρεται ευρύτατα σε ελληνικές ψαροταβέρνες ως σπεσιαλιτέ και πολλές φορές συναντά κανείς στα μενού των εστιατορίων αστακοσαλάτα, αστακομαγιονέζα, αστακομακαρονάδα, αστακό γεμιστό, αστακό μενταγιόν κ.ά.
Αλιεία
Η επαγγελματική αλιεία του αστακού στις ελληνικές θάλασσες παρακολουθείται, από στατιστικής άποψης. Συγκεκριμένα, το 2001 αλιεύθηκαν 233 τόνοι, το 2002 112 τόνοι και το 2003 μόλις 90 τόνοι, ενώ σύμφωνα με εκτιμήσεις υπάρχει τρομερή πίεση στα αλιευτικά αποθέματα στο συγκεκριμένο είδος σε όλη τη λεκάνη της Μεσογείου εκτός του Αιγαίου, λόγω της ποιότητάς του και των υψηλών τιμών που ζητούνται από την αγορά. Αυτό, σε συνδυασμό με την αυξανόμενη ζήτηση (ειδικά μετά το 2003), δημιουργεί συνθήκες δύσκολες για το είδος.
Χώρες με εντατική αλιεία αστακού στην Ε.Ε., αλλά με πολύ αυστηρούς κανόνες για τη διατήρηση των ιχθυαποθεμάτων, είναι η Γαλλία, η Ισπανία, το Ηνωμένο Βασίλειο και η Πορτογαλία. Σύμφωνα με τις υφιστάμενες αλιευτικές διατάξεις, στα ελληνικά χωρικά ύδατα απαγορεύεται αυστηρά η αλιεία αστακού βάρους μικρότερου των 500 γραμμαρίων. Σε περίπτωση τυχαίας σύλληψής του σε δίκτυα, θα πρέπει ν' απελευθερώνεται και να ρίχνεται ξανά στη θάλασσα.
Παραπομπές
Κατηγορία:Δεκάποδα
Μαυρίκιος Γουλιέλμος της Σαξονίας-Μέρσεμπουργκ
Ο Μαυρίκιος Γουλιέλμος, γερμ. Moritz Wilhelm (5 Φεβρουαρίου 1688 - 21 Απριλίου 1731) από τον Οίκο των Βέττιν ήταν δούκας της Σαξονίας-Μέρσεμπουργκ.
Βιογραφία
Ήταν ο δευτερότοκος (επιζήσας) γιος του Χριστιανού Β΄, δούκα της Σαξονίας-Μέρσεμπουργκ και της Έρντμουτε Δωροθέας των Βέττιν, κόρης του Μαυρίκιου, δούκα της Σαξονίας-Τσάιτς.
Οικογένεια
Νυμφεύτηκε το 1711 την Ερριέττα Καρλόττα, κόρη του Γεωργίου Αυγούστου, κόμη του Νάσσαου-Ίντσταϊν. Απέκτησαν μία θνησιγενή κόρη.
Παραπομπές
Κατηγορία:Οίκος των Βέττιν
Χρυσές Σφαίρες του 2022
Οι υποψήφιοι ανακοινώθηκαν στις 12 Δεκεμβρίου 2022. Το δίδυμο πατέρα-κόρης Τζορτζ και Μάγιαν Λόπεζ επρόκειτο να ανακοινώσουν μαζί τις υποψηφιότητες, αλλά ο πρώτος αποχώρησε αφού βρέθηκε θετικός στον COVID-19 και αντικαταστάθηκε από τη Σέλεν Λέιβα. Ο Έντι Μέρφι και ο Ράιαν Μέρφι ανακοινώθηκαν ως αποδέκτες των βραβείων Σέσιλ Ντε Μιλ και Κάρολ Μπαρνέτ, αντίστοιχα.
Η τελετή σηματοδότησε επίσης την τελευταία δημόσια εμφάνιση της Λίζα Μαρί Πρίσλεϊ πριν από το θάνατό της δύο ημέρες αργότερα, στις 12 Ιανουαρίου 2023.
Πληροφορίες τελετής
Στις 20 Σεπτεμβρίου 2022, ο παραγωγός των βραβείων HFPA και των βραβείων Χρυσής Σφαίρας Dick Clark Productions ανακοίνωσε ότι η τελετή θα μεταδοθεί στο NBC και θα μεταδοθεί μέσω ροής στο Peacock με συμβόλαιο ενός έτους. Αφού ήταν τακτική εκπομπή των Χρυσών Σφαίρων από το 1996, το NBC αρνήθηκε να μεταδώσει την τελετή του προηγούμενου έτους για να υποστηρίξει το μποϊκοτάζ από διάφορες εταιρείες μέσων ενημέρωσης, ηθοποιούς και άλλων λόγω της ιστορίας του HFPA για οικονομικές παραβιάσεις και έλλειψη δράσης για την αύξηση της ποικιλομορφίας των μελών του οργανισμού. Το HFPA είχε προηγουμένως εγκρίνει μια μεγάλη αναδιάρθρωση τον Ιούλιο του 2022, βάσει της οποίας ο προσωρινός Διευθύνων Σύμβουλος της HFPA, Todd Boehly, συμφώνησε να ιδρύσει μια κερδοσκοπική οντότητα μέσω της εταιρείας χαρτοφυλακίου του Eldridge Industries (ιδιοκτήτρια του DCP και του περιοδικού ψυχαγωγικού εμπορίου The Hollywood Reporter) που θα πραγματοποιήσει την τελετή των Χρυσών Σφαίρων αυξάνοντας το μέγεθος και τη διαφορετικότητα των διαθέσιμων ψηφοφόρων για τα ετήσια βραβεία». Οι φιλανθρωπικές δραστηριότητες του HFPA θα συνεχιστούν χωριστά ως μη κερδοσκοπική οντότητα.
Ήταν η πρώτη τελετή των Χρυσών Σφαίρων που έλαβε χώρα την Τρίτη από την 19η έκδοση το 1962, καθώς και η πρώτη που ανέβηκε μια εβδομάδα μετά την παρουσίαση των 64ων Χρυσών Σφαίρων τη Δευτέρα, 15 Ιανουαρίου 2007.
Μεταξύ των αλλαγών περιλαμβάνονται τροποποιήσεις στις κατηγορίες Β΄ Ρόλου για την τηλεόραση: και οι δύο κατηγορίες Β' Ανδρικού Ρόλου και Β' Γυναικείου Ρόλου σε σειρά, μίνι σειρά ή τηλεοπτική ταινία έχουν χωριστεί σε ξεχωριστές κατηγορίες για "Μιούζικαλ-Κωμωδία ή Δράμα" και "Περιορισμένη Σειρά, Σειρά Ανθολογίας ή Κινηματογραφική Ταινία για Τηλεόραση".
Νικητές και υποψήφιοι
δεξιά|μικρογραφία|201x201εσ| [[Όστιν Μπάτλερ, Καλύτερος Ηθοποιός σε Ταινία - Δράμα]] δεξιά|μικρογραφία|200x200εσ| [[Κέιτ Μπλάνσετ, Καλύτερης Γυναικείας Ερμηνείας σε Ταινία – Δράμα]] δεξιά|μικρογραφία|192x192εσ| [[Κόλιν Φάρελ, Καλύτερος Ηθοποιός σε Ταινία – Μιούζικαλ ή Κωμωδίας]] δεξιά|μικρογραφία|213x213εσ| [[Μισέλ Γιο, Καλύτερη Ηθοποιός σε Κινηματογράφο – Μιούζικαλ ή Κωμωδίας]] δεξιά|μικρογραφία|216x216εσ| [[Κε Χούι Κουάν, Καλύτερος Β' Ανδρικός Ρόλος]] δεξιά|μικρογραφία|211x211εσ| Άντζελα Μπάσετ, Καλύτερος Β' Γυναικείος Ρόλος δεξιά|μικρογραφία|199x199εσ| [[Κέβιν Κόστνερ, Καλύτερος Ηθοποιός σε Τηλεοπτική Σειρά – Δράμα]] δεξιά|μικρογραφία|225x225εσ| [[Zendaya, Καλύτερη Γυναικεία Ερμηνεία σε τηλεοπτική σειρά – Δράμα]] δεξιά|μικρογραφία|203x203εσ| Τζέρεμι Άλεν Γουάιτ, Καλύτερος Ηθοποιός σε Τηλεοπτική Σειρά – Μιούζικαλ ή Κωμωδίας δεξιά|μικρογραφία|208x208εσ| [[Έβαν Πίτερς, Καλύτερος Ηθοποιός σε Περιορισμένη Σειρά, Σειρά Ανθολογίας ή Κινηματογραφική ταινία για την Τηλεόραση]] δεξιά|μικρογραφία|225x225εσ| Καλύτερη Ηθοποιός[[Αμάντα Σάιφρεντ, Περιορισμένης Σειράς Καλύτερης Γυναικείας Ερμηνείας, Σειρά Ανθολογίας ή Κινηματογραφικής Ταινίας για Τηλεόραση]] δεξιά|μικρογραφία|188x188εσ| Τάιλερ Τζέιμς Γουίλιαμς, Καλύτερος Β' Ανδρικός Ρόλος σε τηλεοπτική σειρά - Μιούζικαλ-Κωμωδίας ή Δράμα δεξιά|μικρογραφία|247x247εσ| Τζούλια Γκάρνερ, Καλύτερος Β' Γυναικείος Ρόλος σε τηλεοπτική σειρά - Μιούζικαλ-Κωμωδία ή Δράμα δεξιά|μικρογραφία|150x150εσ| Νικητής Πολ Γουόλτερ Χάουσερ, Καλύτερος Β' Ανδρικός Ρόλος σε περιορισμένη σειρά, σειρά ανθολογίας ή ταινία για την τηλεόραση δεξιά|μικρογραφία|199x199εσ| [[Τζένιφερ Κούλιτζ, Καλύτερης Γυναικείας Ερμηνείας σε περιορισμένη σειρά, σειρά ανθολογίας ή ταινία για την τηλεόραση]]
Ταινίες με πολλές υποψηφιότητες
Οι παρακάτω ταινίες έλαβαν πολλές υποψηφιότητες:
Ταινίες με πολλαπλές νίκες
Οι παρακάτω ταινίες κέρδισαν πολλαπλές νίκες:
Σειρά με πολλές υποψηφιότητες
Οι ακόλουθες τηλεοπτικές σειρές έλαβαν πολλές υποψηφιότητες:
Βραβείο Σέσιλ Ντε Μιλ
Το βραβείο Σέσιλ Ντε Μιλ είναι τιμητικό βραβείο για την εξαιρετική συμβολή στον κόσμο της ψυχαγωγίας. Ονομάστηκε προς τιμήν του πρώτου παραλήπτη, του σκηνοθέτη Σέσιλ Ντε Μιλ.
Βραβείο Κάρολ Μπαρνέτ
Το βραβείο Κάρολ Μπαρνέτ είναι ένα τιμητικό βραβείο για εξαιρετική και διαρκή συνεισφορά στην τηλεόραση εντός ή εκτός οθόνης. Ονομάστηκε προς τιμήν της πρώτης παραλήπτριας, της ηθοποιού Κάρολ Μπαρνέτ.
Εξωτερικοί σύνδεσμοι
Κατηγορία:Τελετές απονομής βραβείων Χρυσές Σφαίρες Κατηγορία:Κινηματογραφικά γεγονότα του 2022
Μίκι Ρουρκ
Ο Φίλιπ Άντρε "Μίκι" Ρουρκ Τζ. (Philip Andre Rourke Jr., 16 Σεπτεμβρίου 1952) είναι Αμερικανός ηθοποιός, σεναριογράφος, και πρώην μποξέρ, που έχει πρωταγωνιστήσει κυρίως σε ταινίες δράσης, δραματικές, θρίλερ, αλλά και σε ερωτικές ή αισθησιακές ταινίες.
Κατά η διάρκεια της δεκαετίας του 1980, ο Ρουρκ πρωταγωνίστησε στις ταινίες Diner, Η Χρονιά του Δράκου, Ο Αταίριαστος, και το ερωτικό δράμα 9½ Εβδομάδες, και έλαβε θετικές κριτικές για τη δουλειά του στις ταινίες Barfly και Δαιμονισμένος άγγελος. Το 1991, ο Ρουρκ, που είχε ασχοληθεί ερασιτεχνικά με το μποξ στα νιάτα του, άφησε την ηθοποιία και έγινε επαγγελματίας μποξέρ για μια περίοδο. Αργότερα είχε δεύτερους ρόλους σε αρκετές ταινίες.
Το 2005, ο Ρουρκ έκανε την επιστροφή του στους κύκλους του Χόλυγουντ με έναν πρωταγωνιστικό ρόλο στην ταινία Sin City, για τον οποίο κέρδισε βραβεία από την Ένωση Κριτικών Κινηματογράφου του Σικάγου, το Ιρλανδικό Βραβείο Τηλεόρασης και ΚΙνηματογράφου και το Βραβείο Ένωσης Διαδικτυακών Κριτικών Κινηματογράφου. Στην ταινία του 2008 Ο Παλαιστής, ο Ρουρκ ερμήνευσε το ρόλο ενός ξεπεσμένου παλαιστή, και για το ρόλο αυτό έλαβε το 2009 τη Χρυσή Σφαίρα, ένα βραβείο BAFTA, και μια υποψηφιότητα για Βραβείο Όσκαρ.
Το 2010, εμφανίστηκε στο Iron Man 2 και στο Οι Αναλώσιμοι.
Εξωτερικοί σύνδεσμοι
Κατηγορία:Βραβευμένοι με Χρυσή Σφαίρα Καλύτερου Ηθοποιού (Δραματικές ταινίες) Κατηγορία:Βραβευμένοι με BAFTA Α' Ανδρικού Ρόλου Κατηγορία:Αμερικανοί άνδρες ηθοποιοί κινηματογράφου
Εμμανουήλ Γεωργιλάς
Ο Εμμανουήλ Γεωργιλάς ήταν Έλληνας λόγιος και κληρικός, οποίος δραστηριοποιήθηκε κατά τη διάρκεια της χρονικής περιόδου μεταξύ του 15ου και του 16ου αιώνα, με καταγωγή από το νησί της Ρόδου.
Βιογραφία
Έζησε και δραστηριοποιήθηκε κατά τη διάρκεια της χρονικής περιόδου μεταξύ του 15ου και του 16ου αιώνα. Συνέγραψε έργα που δίνουν πληροφορίες για δραματικά γεγονότα στη Ρόδο, στα τέλη του 15ου αιώνα. Το σημαντικότερό του έργο είναι το Θανατικόν της Ρόδου, στο οποίο εξιστορούνται τα γεγονότα έπειτα από την επιδημία της πανώλης που έπληξε το Νησί των Ιπποτών το 1488. Άλλο του έργο είναι η διασκευή βυζαντινού μυθιστορήματος, το οποίο αναφέρεται σε φανταστικές περιπέτειες του στρατηγού Βελισσάριου, με τίτλο Ιστορική Εξήγησις Περί Βελισσαρίου..
Εργογραφία
Νέος έγραψε σε στίχους τον Βίο του Βελισαρίου, ύστερα θρήνησε την άλωση της Κωνσταντινούπολης, προτρέποντας τους χριστιανούς ηγεμόνες να κάνουν Σταυροφορία για να διώξουν τους Τούρκους. Το 1498 θρήνησε την συμφορά που ενέσκηψε στην πατρίδα του όταν ξέσπασε επιδημία πανούκλας.
Δευτερογενής παραγωγή (βιολογία)
Στη Βιολογία με τον όρο δευτερογενής παραγωγή ορίζεται η παραγωγή νέας βιομάζας από ετερότροφους οργανισμούς.
Η διαθέσιμη ενέργεια εκ της πρωτογενούς παραγωγής, καλούμενη "καθαρή πρωτογενής παραγωγή", αποτελεί αυτή καθαυτή την διαθέσιμη ενέργεια των ετεροτρόφων οργανισμών ενός οικοσυστήματος και κατά συνέπεια την ενεργειακή βάση από την οποία εξαρτώνται όλες οι μορφές της ζωής στη Γη.
Πηγές
Κατηγορία:Βιολογική παραγωγή
Λάμπρος Φούντας
Ο Λάμπρος Φούντας (23 Μαΐου 1975 – Δάφνη Αττικής, 10 Μαρτίου 2010) ήταν μέλος της τρομοκρατικής οργάνωσης «Επαναστατικός Αγώνας» που σκοτώθηκε σε ένοπλη συμπλοκή με αστυνομικούς στη Δάφνη Αττικής.
Βιογραφικά στοιχεία
Καταγόταν από το Κεφαλόβρυσο Αιτωλοακαρνανίας. Σπούδασε στο Πανεπιστήμιο Πάτρας και εργαζόταν ως βιολόγος. Είχε συλληφθεί στην κατάληψη του Πολυτεχνείου το 1995.
Τις 10 Μαρτίου 2010, εντοπίστηκαν δύο άντρες φερόμενοι να κλέβουν ένα αυτοκίνητο SEAT Ibiza στη Δάφνη Αττικής τις 4:40 π.μ. και αντιστάθηκαν στον έλεγχο πυροβολώντας εναντίον των αστυνομικών. Ένας από αυτούς, ο Λάμπρος Φούντας, σκοτώθηκε από πυροβολισμό, ενώ ο άλλος διέφυγε. Σύμφωνα με την αστυνομία βρέθηκαν ίχνη που συνέδεσαν τον Λάμπρο Φούντα με προηγούμενες τρομοκρατικές επιθέσεις, ενώ έγινε γνωστό ότι ήταν στις λίστες παρακολούθησης τρομοκρατών για μεγάλο διάστημα. Τον Απρίλιο του 2010, ύστερα από μακροχρόνιο έρευνα, προσήχθησαν έξι ύποπτοι. Περαιτέρω έρευνες οδήγησαν την αστυνομία στην ανακάλυψη 119.000 € σε μετρητά, πυροβόλων Zastava, ψεύτικων ταυτοτήτων που χρησιμοποιούνταν για να νοικιάζονται κρησφύγετα, εκρηκτικών (195 κιλά ANFO) και λεπτομερών σχεδίων για μελλοντικές τρομοκρατικές επιθέσεις. Αργότερα η αστυνομία ερευνώντας μια άλλη διεύθυνση στην Κυψέλη νοικιασμένη με ψεύτικη ταυτότητα ανακάλυψε ένα RPG-7. Επίσης βρέθηκαν χειροβομβίδες, δύο AK-47 και ένα υποπολυβόλο MP5 το οποίο βρέθηκε μέσω βαλλιστικής ότι συνδεόταν με προηγούμενες επιθέσεις.
Σύμφωνα με μεταγενέστερο κείμενο της Πόλας Ρούπα, την περίοδο του θανάτου του, ο Φούντας συμμετείχε στην προετοιμασία νέων χτυπημάτων της τρομοκρατικής οργάνωσης Επαναστατικός Αγώνας.
Το 2019, το Ευρωπαϊκό Δικαστήριο Ανθρωπίνων Δικαιωμάτων καταδίκασε τις ελληνικές αστυνομικές, δικαστικές και εισαγγελικές αρχές για διαδικαστικά αναποτελεσματική έρευνα γύρω από τον θάνατο του Φούντα κρίνοντας ότι ο αποκλεισμός της οικογένειας του από το υλικό της δικογραφίας επί έξι χρόνια δεν επέτρεψε την απαραίτητη εμπλοκή της για μια ολοκληρωμένη έρευνα και επιδίκασε αποζημίωση ύψους 15.000 ευρώ στον προσφεύγοντα πατέρα του Φούντα.
Εξωτερικοί Σύνδεσμοι
Ιστοσελίδα για τον Λάμπρο Φούντα
Κατηγορία:Έλληνες αναρχικοί Κατηγορία:Έλληνες τρομοκράτες
Ιβάν Σιλ
Ο Ιβάν Σιλ (αγγλικά: Ivan Seal) (γενν. 1973) είναι Άγγλος ζωγράφος και καλλιτέχνης ήχου, ο οποίος ειδικεύεται σε σουρεαλιστικά και αφηρημένα έργα, τα οποία επικεντρώνονται στις έννοιες της μνήμης και της δημιουργίας φανταστικών αντικειμένων. Είναι περισσότερο γνωστός για τις συνεργασίες του με τον μουσικό ηλεκτρονικής μουσικής Τζέιμς Λέιλαντ Κέρμπι (αγγλικά: James Leyland Kirby), γνωστό και ως The Caretaker, έχοντας δημιουργήσει έργα τέχνης για τα αναγνωρισμένα του από τους κριτικούς άλμπουμ: An Empty Bliss Beyond This World και του έξι τμημάτων άλμπουμ Everywhere at the End of Time, τα οποία εξετάζουν θέματα απώλειας μνήμης μέσω της μακροχρόνιας διανοητικής φθοράς που προκαλεί η άνοια.
Πρώτα χρόνια
Ο Ιβάν Σιλ γεννήθηκε στο Στόκπορτ του Ηνωμένου Βασιλείου το 1973 σε άγνωστη ημερομηνία. Εκτός από τη φοίτησή του στο Πανεπιστήμιο Σέφιλντ Χάλαμ από το 1992 έως το 1995, κατά την οποία ο Σιλ άρχισε να πειραματίζεται με τη δημιουργία καλλιτεχνικών εγκαταστάσεων χρησιμοποιώντας ως μέσο μουσική περιβάλλοντος, λίγα είναι γνωστά για τα πρώτα χρόνια της ζωής του. Κατά τη διάρκεια αυτής της περιόδου, ο Σιλ έγινε στενός φίλος με έναν άλλο πειραματικό μουσικό από το Στόκπορτ, τον James Leyland Kirby, ο οποίος δημιουργούσε μουσική χρησιμοποιώντας το όνομα «V/Vm». Κάποια στιγμή μετά τις σπουδές του, ο Σιλ μετακόμισε στο Βερολίνο της Γερμανίας, όπου διαμένει σήμερα.
Καριέρα
Η πρώτη γνωστή έκθεση του Σιλ ήταν μέρος της έκθεσης «Anonymous» το 2006 στη Γκαλερί Τέχνης Σιρν (γερμανικά: Schirn Kunsthalle) στη Φραγκφούρτη της Γερμανίας, όπου ήταν ένας από τους 11 ανώνυμους καλλιτέχνες που παρουσιάστηκαν. Κατά τη διάρκεια των ετών μεταξύ 2006 και 2010, οι ατμοσφαιρικές μουσικές εγκαταστάσεις του και οι πίνακές του παρουσιάστηκαν σε ομαδικές και ατομικές εκθέσεις σε όλη την καλλιτεχνική σκηνή του Βερολίνου.
Ο Σιλ πραγματοποίησε την πρώτη του μεγάλη ατομική έκθεση personality disorders στην Γκαλερί Καρλ Φρίντμαν (αγγλικά: Carl Freedman Gallery) στο Λονδίνο τον Μάιο του 2011. Μετά την αρχική του έκθεση, ο Σιλ επέστρεψε για να παρουσιάσει τα έργα του στην Γκαλερί Καρλ Φρίντμαν το 2013, το 2015 και το 2021. Παράλληλα με αυτές τις ημι-τακτικές εκθέσεις στην Γκαλερί Καρλ Φρίντμαν στο Λονδίνο, τα έργα του Σιλ έχουν εκτεθεί σε γκαλερί σε όλη την Ευρώπη και τις Ηνωμένες Πολιτείες Αμερικής.
Συνεργασίες με τον Τζέιμς Λέιλαντ Κέρμπι
Τον Ιούνιο του 2011, ο Τζέιμς Λέιλαντ Κέρμπι κυκλοφόρησε το πρωτοποριακό του άλμπουμ An Empty Bliss Beyond This World, το οποίο είχε ως εξώφυλλο του άλμπουμ το έργο "happy in spite", που ο Σιλ δημιούργησε το 2010, δίνοντας μεγάλη ώθηση στην δημοτικότητα των δύο καλλιτεχνών λόγω της επιδοκιμσίας των κριτικών για το άλμπουμ. Ο Κέρμπι είχε και στο παρελθόν χρησιμοποιήσει την τέχνη του Σιλ όταν κυκλοφόρησε το άλμπουμ του Persistent Repetition of Phrases το 2008, αλλά η χρήση του happy in spite για το An Empty Bliss Beyond This World οδήγησε τους δύο καλλιτέχνες σε μια συνεχή σχέση συνεργασίας. Το 2012, ο Κέρμπι χρησιμοποίησε και πάλι έργο τέχνης του Σιλ ως εξώφυλλο του άλμπουμ για το soundtrack της ταινίας Patience (After Sebald).
Η σχέση του Ιβάν Σιλ και του Κέρμπι είναι πιο γνωστή λόγω της καλλιτεχνικής δημιουργίας του Σιλ για το άλμπουμ του Everywhere at the End of Time, το οποίο αποτελείται από μια σειρά έξι επιμέρους άλμπουμ που κυκλοφόρησαν από το 2016 έως το 2019 και είχαν σκοπό να μιμηθούν μουσικά την ψυχική φθορά που προκαλείται από την άνοια και τη νόσο Αλτσχάιμερ.
Εξωτερικοί σύνδεσμοι
Κατηγορία:Άγγλοι ζωγράφοι Κατηγορία:Μοντέρνοι καλλιτέχνες Κατηγορία:Καλλιτέχνες του 21ου αιώνα Κατηγορία:Καλλιτέχνες του 20ού αιώνα
Καρ
Στην ελληνική μυθολογία με το όνομα Κάρας (Καρ) είναι γνωστά τα παρακάτω δύο διαφορετικά πρόσωπα:
Πηγή
Καρας
Κατηγορία:Επώνυμοι ήρωες της ελληνικής μυθολογίας Κατηγορία:Θρυλικοί προγεννήτορες Κατηγορία:Μυθικοί βασιλείς της Καρίας
Κάνωπος (μυθολογία)
Μετά την άλωση της Τροίας ο στόλος του Μενελάου έφθασε στα ανοικτά του Σουνίου και μετά στο ακρωτήριο Μαλέας. Μια τρικυμία όμως εκεί τον παρέσυρε στην Κρήτη, σε βραχώδη ακτή της οποίας καταστράφηκαν τα περισσότερα πλοία του. Μετά την Κρήτη, το πλοίο του Μενελάου, κυβερνώμενο από τον Κάνωπο, βρέθηκε στην Αίγυπτο, όπου κατά την Οδύσσεια παρέμειναν 5 χρόνια. Ο Κάνωπος ήταν πολύ ωραίος άνδρας, με συνέπεια να τον ερωτευθεί η Θεονόη, κόρη του βασιλιά της Αιγύπτου Πρωτέως, αλλά περιφρονήθηκε από αυτόν. Λίγο καιρό αργότερα ο Κάνωπος πέθανε από δάγκωμα φιδιού. Ο Μενέλαος και η Ωραία Ελένη τον έθαψαν με τιμές στο νησί που από τότε πήρε το όνομά του και έμεινε γνωστό ως Νήσος του Κανώπου, στο στόμιο του Νείλου. Εξάλλου, ο πλοίαρχος του Μενελάου έδωσε το όνομά του και στην αιγυπτιακή πόλη Κάνωβο στην ίδια περιοχή.
Πηγή
Κατηγορία:Πρόσωπα της ελληνικής μυθολογίας Κατηγορία:Τρωικός Πόλεμος Κατηγορία:Επώνυμοι ήρωες της ελληνικής μυθολογίας
Apropos
Η εντολή <tt>apropos</tt> χρησιμοποιείται σε λειτουργικά συστήματα Unix και της οικογένειας του Unix για την εύρεση πληροφοριών σχετικά με τις εντολές και τα βοηθήματα (utilities) του συστήματος.
Λειτουργία
Ο χρήστης εισάγει την συμβολοσειρά που θέλει να αναζητήσει και η <tt>apropos</tt> την αναζητά σε όλες τις σελίδες man (man page). Έπειτα η <tt>apropos</tt> επιστρέφει όλες τις σελίδες man που περιέχουν την συμβολοσειρά αναζήτησης. Η εντολή είναι πολύ χρήσιμη εαν κάποιος αναζητά μια εντολή του συστήματος ή πληροφορίες για αυτήν, αλλά δεν γνωρίζει το ακριβές όνομα της.
Η εντολή <tt>apropos</tt> είναι ισοδύναμη με την εντολή <tt>man -k συμβολοσειρά_αναζήτησης</tt>. Παρόμοια σε λειτουργία είναι η εντολή <tt>whatis</tt>, η οποία όμως επιστρέφει αποτελέσματα όταν ευρεθεί ακριβώς η δοσμένη συμβολοσειρά αναζήτησης, σε αντίθεση με την <tt>apropos</tt> που δεν έχει αυτό τον περιορισμό.
Παράδειγμα
Στο παράδειγμα που ακολουθεί, χρησιμοποιήθηκε η εντολή <tt>apropos</tt> για να αναζητηθούν πληροφορίες σχετικά με την συμβολοσειρά «<tt>mkdir</tt>».
$ apropos mkdir mkdir (1)           - make directories mkdir (2)           - create a directory mkdirat (2)         - create a directory relative to a directory file descriptor $
Κάθε γραμμή αποτελείται από τρεις στήλες. Η πρώτη στήλη έχει το όνομα της εντολής, η δεύτερη έχει τον αριθμό που δείχνει σε ποια ενότητα της σελίδας man η apropos βρήκε την συμβολοσειρά αναζήτησης και η τρίτη στήλη δείχνει την σύνοψη της εντολής αυτής από την αντίστοιχη σελίδα man.
Δείτε επίσης
Κατηγορία:Unix
Sharks (άλμπουμ)
Το Sharks είναι το 16ο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε στις 3 Σεπτεμβρίου του 2002 μέσω της δισκογραφικής εταιρίας "Shrapnel Records".
Η ηχογράφηση του δίσκου πραγματοποιήθηκε στα "Prairie Sun Recording Studios" του Κοτάτι της Καλιφόρνια με παραγωγούς τους Μάικ Βάρνεϊ και Στιβ Φοντάνο, ενώ το συγκρότημα αποτελούνταν από τον Φιλ Μογκ στα φωνητικά, τον Μίκαελ Σένκερ στις κιθάρες, τον Πιτ Γουέι στο μπάσο και τον Όνσλεϊ Ντάνμπαρ στα τύμπανα.
Ο δίσκος αποτελείται από έντεκα κομμάτια, στην σύνθεση των οποίων συμμετείχε και ο παραγωγός του άλμπουμ Στιβ Φοντάνο, ενώ η ιαπωνική έκδοση του περιελάμβανε τρία επιπλέον κομμάτια, ηχογραφημένα ζωντανά στην περιοδεία για την προώθηση του "Walk on Water" το 1995.
Αυτό ήταν και το τελευταίο άλμπουμ του συγκροτήματος στο οποίο συμμετείχε ο Μίκαελ Σένκερ, ο οποίος αποχώρησε τον Ιανουάριο του 2003, δίνοντας την θέση του στον Βίνι Μουρ.
Θέσεις τσαρτ
Sharks (άλμπουμ)
Επίσημη κυκλοφορία: 3 Σεπτεμβρίου 2002
Μέλη των UFO
Οι μουσικοί οι οποίοι ηχογράφησαν το "Sharks" ήταν οι εξής:
Πηγές
Κατηγορία:Δισκογραφία των UFO Κατηγορία:Άλμπουμ του 2002
Αύγουστος της Σαξονίας-Μέρσεμπουργκ-Τσέρμπιχ
Ο Αύγουστος, γερμ. August (15 Φεβρουαρίου 1655 - 27 Μαρτίου 1715) από τον Οίκο των Βέττιν ήταν δούκας της Σαξονίας-Μέρσεμπουργκ-Τσέρμπιχ.
Βιογραφία
Ήταν ο δευτερότοκος γιος του Χριστιανού Α΄, δούκα της Σαξονίας-Μέρσεμπουργκ και της Χριστιανής, κόρης του Φίλιππου, δούκα του Σλέσβιχ-Χόλσταϊν-Σόντερμπουργκ-Γκλύξμπουργκ.
Σύζυγός του έγινε η Χέντβιχ, της οποίας η αδελφή Ελισάβετ παντρεύτηκε τον αδελφό του Ερρίκο.
Οικογένεια
Νυμφεύτηκε το 1686 τη Χέντβιχ, κόρη του Γουσταύου-Αδόλφου, δούκα του Μεκλεμβούργου-Γκύστροβ και είχε τέκνα:
Παραπομπές
Κατηγορία:Οίκος των Βέττιν
Νοέντ
Το Νοέντ (γαλλικά: Nohèdes, καταλανικά: Noedes) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.
Οι κάτοικοί του είναι γνωστοί ως Νοεντουά (γαλλικά: Nohèdois).
Αψίδα του Θριάμβου (Οράνζ)
Η Αψίδα του Θριάμβου της Οράνζ βρίσκεται στην πόλη Οράνζ, που βρίσκεται στη νοτιοανατολική περιοχή της Γαλλίας στην κοιλάδα του Ροδανού ποταμού και έχει κηρυχθεί μνημείο παγκόσμιας κληρονομιάς της UNESCO το 1981 μαζί με το Ρωμαϊκό θέατρο της Οράνζ και τον περιβάλλοντα χώρο του.
Περισσότερες πληροφορίες
Η αψίδα του θριάμβου της Οράνζ χτίστηκε μεταξύ 10 και 25 μ.Χ. και αποτελεί το πιο όμορφο δείγμα επαρχιακής αψίδας θριάμβου κατά την περίοδο της βασιλείας του αυτοκράτορα Αυγούστου. Βρίσκεται στη βόρεια είσοδο της πόλης. Λειτουργεί κυρίως ως πύλη εισόδου στην πόλη και όχι τόσο ως αψίδα θριάμβου, γιατί οι θρίαμβοι γιορτάζονταν μόνο στη Ρώμη. Ανεγέρθηκε, για να τιμηθούν οι βετεράνοι της δεύτερης Γαλατικής λεγεώνας, που ίδρυσαν την πόλη. Η αψίδα αποτελείται από τρεις καμάρες και μία διπλή σοφίτα. Η αψίδα είναι διακοσμημένη με πολλά ανάγλυφα στοιχεία, όπως ασπίδες, κράνη, ναυμαχίες, λάφυρα πολέμου, φρούτα, λουλούδια, κ.α. Εργασίες ανακαίνισης του μνημείου ολοκληρώθηκαν το 2010 υπό την επίβλεψη του αρχιτέκτονα Ντιντιέρ Ρεπελάν. Έχει 70 πόδια μήκος και σχεδόν τριάντα δύο πλάτος. Έχει περίπου 61 πόδια ύψος (δηλαδή περίπου 19 μέτρα). Η κεντρική καμάρα είναι μεγαλύτερη σε σχέση με τις πλάγιες καμάρες. Είναι διακοσμημένη με τέσσερις ενσωματωμένους κίονες κορινθιακού ρυθμού, που υποστηρίζουν ένα θριγκό με ένα αέτωμα. Τέσσερις αντίστοιχοι κίονες υπάρχουν και στην απέναντι πλευρά της αψίδας. Η αψίδα περιέχει μία επιγραφή αφιερωμένη στον αυτοκράτορα Τιβέριο το 27 μ.Χ. Το μνημείο έχει υποστεί πολλές φθορές, γιατί τοξοβόλοι συνήθιζαν να κάνουν την πρακτική τους εκεί κατά το Μεσαίωνα.
Παραπομπές
Κατηγορία:Μνημεία Παγκόσμιας Κληρονομιάς στη Γαλλία
Κοΐμπρα
thumb|220px|left|Μερική άποψη της Κόϊμπρα Η Κοΐμπρα ή Κουίμπρα (πορτογαλ. Coimbra), είναι πόλη της Πορτογαλίας. Ο δήμος έχει 148.474 κατοίκους και η μητροπολιτική περιοχή, που περιλαμβάνει 16 δήμους με συνολική έκταση 3.370 τ.χλμ., έχει πάνω από 435.000 κατοίκους. Η Κοΐμπρα είναι η πρωτεύουσα της περιοχής Σέντρο (Centro). Παράλληλα με τη Μπράγκα θεωρείται η τρίτη σημαντικότερη πόλη της Πορτογαλίας έξω από τις μητροπολιτικές περιοχές της Λισαβόνας και του Πόρτο. Αποτελεί το σημαντικότερο αστικό κέντρο του κεντρικού τμήματος της χώρας.
Η πόλη, που ήταν η πρωτεύουσα της Πορτογαλίας από το 1139 μέχρι περίπου το 1260, έχει μια μεγάλη αρχαιολογική περιοχή από τον καιρό που ήταν ρωμαϊκή κωμόπολη αποκαλούμενη Aeminium. Η Κοΐμπρα κατά τον ύστερο Μεσαίωνα, παρά την παρακμή της ως κέντρο της Πορτογαλικής αυτοκρατορίας, αναπτύχθηκε σε σημαντικό πολιτιστικό κέντρο, κυρίως λόγω του Πανεπιστημίου της, που ιδρύθηκε το 1290. Το πανεπιστήμιο είναι ένα από τα παλαιότερα στην Ευρώπη και δίνει στην πόλη μια ειδική και σπάνια ατμόσφαιρα. Από την Κοΐμπρα κατάγεται, μεταξύ άλλων, ο Πορτογάλος μαθηματικός του 16ου αιώνα Πέδρου Νούνες.
Ελικάση
Οι ελικάσες αποτελούν πρωτεϊνικής φύσης ένζυμα τα οποία χρησιμοποιούν την υδρόλυση τριφωσφορικών νουκλεοσιδίων, συνήθως ATP, ως πηγή ενέργειας με σκοπό το ξετύλιγμα των διπλών ελικών που σχηματίζονται από μόρια DNA ή RNA. Η ανακάλυψη της πρώτης DNA ελικάσης συνέβη το 1976 στο βακτήριο Escherichia coli .Ο αριθμός των ελικασών είναι εντυπωσιακά μεγάλος ειδικά σε ανώτερους οργανισμούς, με πολλούς ευκαρυωτικούς οργανισμούς να έχουν τόσες ελικάσες (DNA και RNA) ώστε αυτές να αποτελούν το 1% των γονιδίων τους. Το ανθρώπινο γονιδίωμα εμπεριέχει 95 πρωτεϊνικές ελικάσες, από αυτές οι 64 είναι RNA ελικάσες και οι 31 είναι DNA ελικάσες. Η σημασία των πρωτεϊνικών αυτών ενζύμων είναι τεράστια καθώς ο διαχωρισμός των αλυσίδων των νουκλεϊκών οξέων ,και επομένως η δράση των ελικασών, είναι απαραίτητη για πληθώρα διαδικασιών όπως  η αντιγραφή , η μεταγραφή και η επιδιόρθωση του DNA.
Δράση ελικασών
Απο το 1976 και την ανακάλυψη της πρώτης DNA ελικάσης το ερευνητικό ενδιαφέρον παραμένει αμείωτο ,με την εξέλιξη στην διασάφηση της δράσης τους να είναι αλματώδεις. Οι ελικάσες συνήθως δρουν σε διπλές έλικες DNA ή σε RNA αλυσίδα που έχει σχηματίσει δομές διπλής έλικας λόγω συμπληρωματικότητας ,και χρησιμοποιώντας την ενέργεια από την υδρόλυση τριφωσφορικών νουκλεοσιδίων, διασπούν τους δεσμούς υδρογόνου μεταξύ των αζωτούχων βάσεων και διαχωρίζουν τις αλυσίδες μεταξύ τους. Ακόμη έχει δειχθεί ότι έχουν την ικανότητα να απομακρύνουν πρωτείνες που είναι συνδεδεμένες σε νουκλεϊκά οξέα, όπως επίσης και να καταλύουν την επανασύνδεση ομόλογων αλυσίδων DNA. Ενώ η δράση τους εντοπίζεται ακόμη και όταν βρίσκονται απομονωμένες οι περισσότερες δρουν πιο αποτελεσματικά όταν είναι μέρος ενός μεγαλύτερου πρωτεϊνικού συμπλόκου. Τέλος η δράση των ελικασών χαρακτηρίζεται από πολικότητα και επεξεργαστικότητα όπου είναι ειδικές για κάθε ένζυμο
Παραπομπές
Κατηγορία:Ένζυμα
Ζναμένσκ (περιφέρεια Αστραχάν)
Το Ζναμένσκ (Знаменск) είναι μια κλειστή πόλη στην περιφέρεια Αστραχάν στη Ρωσία. Πληθυσμός: 29,401 (απογραφή 2010) 32,068 (απογραφή 2002)
Ιστορία
Ιδρύθηκε το 1948 με το όνομα Καπούστιν Γιαρ-1, το όνομά του μέχρι το 1992. Τώρα, το Καπούστιν-Γιαρ είναι ένας κοντινός αγροτικός οικισμός. Τώρα υπάρχει ένας χώρος δοκιμών, γνωστός ως 4GCMP, (4ος Κρατικός Κεντρικός Μεσοειδικός χώρος Δοκιμών). Χορηγήθηκε καθεστώς πόλης το 1962.
Διοικητική και δημοτική κατάσταση
Εντός του πλαισίου διοικητικής διαίρεσης που είναι γνωστός ως κλειστός διοικητικός-εδαφικός σχηματισμός του Ζναμένσκ, με καθεστώς ίσο με τις επαρχίες. Ως δημοτική διαίρεση, είναι επίσης γνωστό ως το αστικό οκρούγκ του Ζναμένσκ.
Εκπαίδευση
Έχει 21 παιδικούς σταθμούς, 4 γυμνάσια, 2 λύκεια, αθλητικές εγκαταστάσεις και παράρτημα του κρατικού ινστιτούτου του Αστραχάν.
Μεταφορές
Ο σιδηροδρομικός σταθμός Ραζγιέζντ, 85 χιλιόμετρα, έχει παράρτημα του σιδηρόδρομου Βόλγκογκραντ-Αστραχάν στην πόλη.
Παραπομπές
Κατηγορία:Όμπλαστ του Άστραχαν Κατηγορία:Ευρωπαϊκές πόλεις της Ρωσίας
Ρωσικό Τουρκεστάν
μικρογραφία|354x354εσ|Επαρχίες του Ρωσικού Τουρκεστάν το 1900 Το Ρωσικό Τουρκεστάν (Русский Туркестан) ήταν το δυτικό τμήμα του Τουρκεστάν στα εδάφη της Κεντρικής Ασίας της Ρωσικής Αυτοκρατορίας και διοικήθηκε ως Κράι ή Γενικό Κυβερνείο.
Περιλάμβανε την περιοχή της όασης στα νότια της Στέπας του Καζακστάν, αλλά όχι τα προτεκτοράτα του Εμιράτου της Μπουχάρας και του Χανάτου της Χίβας.
Ιστορία
αριστερά|μικρογραφία|300x300εσ| Η Άμυνα της Ακρόπολης της Σαμαρκάνδης το 1868 αριστερά|μικρογραφία|300x300εσ| Χάρτης της περιφέρειας Σιρ Ντάρια το 1872
Εγκαθίδρυση
Παρόλο που η Ρωσία είχε ωθήσει νότια στις στέπες από το Αστραχάν και το Αρινμπούρκ από την αποτυχημένη αποστολή στην Χίβα του τσάρου Μεγάλου Πέτρου το 1717, η αρχή της ρωσικής κατάκτησης του Τουρκεστάν χρονολογείται συνήθως στο 1865. Εκείνη τη χρονιά, οι ρωσικές δυνάμεις κατέλαβαν την πόλη της Τασκένδης υπό την ηγεσία του στρατηγού Μιχαήλ Τσερνιάγιεφ, επεκτείνοντας τα εδάφη της Περιφέρειας του Τουρκεστάν (τμήμα του Γενικού Κυβερνείου του Αρινμπούρκ). Ο Τσερνιάγιεφ είχε ξεπεράσει τις εντολές του (είχε τότε μόνο 3.000 άντρες υπό την εποπτεία του), αλλά η Αγία Πετρούπολη αναγνώρισε την προσάρτηση σε κάθε περίπτωση. Ακολουθήθηκε γρήγορα από την κατάκτηση των Χουτζάντ, Τζιζάχ και Ουρά-Τιουμπέ, που κορυφώθηκε με την προσάρτηση της Σαμαρκάνδης και της γύρω περιοχής από τον ποταμό Ζεραβσάν από το Εμιράτο της Μπουχάρας το 1868.
Μια αφήγηση για τη ρωσική κατάκτηση της Τασκένδης γράφτηκε στο "Urus leshkerining Türkistanda tarikh 1262–1269 senelarda qilghan futuhlari" από τον Μουλά Χαλιμπάι Μαμπέτοφ.
Επέκταση
Το 1867, Τουρκεστάν έγινε ένα ξεχωριστό Γενικό Κυβερνείο υπό τον Κονσταντίν Πέτροβιτς φον Κάουφμαν. Η πρωτεύουσα ήταν η Τασκένδη και αποτελούνταν αρχικά τρεις περιφέρειες (όμπλαστ): Σιρ Ντάρια, Σεμιρέτσιε και Ζεραβσάν (αργότερα Περιφέρεια Σαμαρκάνδης). Σε αυτές προστέθηκαν το 1873 το τμήμα Αμού Ντάρια (отдел), προσαρτημένο από το Χανάτο της Χίβας, και το 1876 η Περιφέρεια Φεργκάνα, που σχηματίστηκε από το υπόλοιπο του Χανάτου της Κοκάνδης, που διαλύθηκε μετά από μια εξέγερση το 1875. Το 1894 η Υπερκασπιαία Περιφέρεια, η οποία είχε κατακτηθεί το 1881-1885 από τους στρατηγούς Μιχαήλ Σκομπέλεφ και Μιχαήλ Ανένκοφ, προστέθηκε στο Κυβερνείο.
Αποικισμός
Η διοίκηση της περιοχής είχε σχεδόν καθαρά στρατιωτικό χαρακτήρα. Ο Φον Κάουφμαν πέθανε το 1882 και μια επιτροπή υπό τον Φέντορ Κάρλοβιτς Γκιρς περιόδευσε στο Κράι και συνέταξε προτάσεις για μεταρρύθμιση, οι οποίες εφαρμόστηκαν μετά το 1886. Το 1888, ο νέος Υπερκάσπιος Σιδηρόδρομος, που ξεκινούσε στο Ουζούν-Αντά στις ακτές της Κασπίας Θάλασσας το 1877, έφτασε στη Σαμαρκάνδη. Παρ' όλα αυτά, το Τουρκεστάν παρέμεινε ένα απομονωμένο αποικιακό φυλάκιο, με μια διοίκηση που διατήρησε πολλά διακριτικά χαρακτηριστικά από τα προηγούμενα ισλαμικά καθεστώτα, συμπεριλαμβανομένων των δικαστηρίων των Καδήδων και μιας διοίκησης, που ανέθετε μεγάλη εξουσία σε τοπικούς Ακσακάλ (γέροντες ή αρχηγούς). Ήταν εντελώς ανόμοια με την Ευρωπαϊκή Ρωσία. Το 1908 ο Κόμης Κωνσταντίνος Κωνσταντίνοβιτς Παχλέν ηγήθηκε άλλης μιας επιτροπής μεταρρυθμίσεων στο Τουρκεστάν, η οποία συνέταξε το 1909-1910 μια μνημειακή έκθεση, που τεκμηριώνει διοικητική διαφθορά και αναποτελεσματικότητα. Το κίνημα εκπαιδευτικής μεταρρύθμισης Τζαντίντ, που προήλθε από τους Τατάρους, εξαπλώθηκε στους μουσουλμάνους της Κεντρικής Ασίας υπό ρωσική κυριαρχία.
Μια πολιτική σκόπιμης επιβολής της αντιμοντέρνας, παραδοσιακής, αρχαίας συντηρητικής ισλαμικής εκπαίδευσης στα σχολεία και της ισλαμικής ιδεολογίας επιβλήθηκε από τους Ρώσους, προκειμένου να παρεμποδίσουν και να καταστρέψουν εσκεμμένα την αντιπολίτευση στην εξουσία τους διατηρώντας τους σε κατάσταση νάρκης και αποτροπής διείσδυσης ξένων ιδεολογιών.
Μπασμάτσι
Το 1897 ο σιδηρόδρομος έφτασε στην Τασκένδη και τελικά το 1906 άνοιξε απευθείας σιδηροδρομική σύνδεση με την Ευρωπαϊκή Ρωσία κατά μήκος της στέπας από το Αρινμπούρκ προς την Τασκένδη. Αυτό οδήγησε σε πολύ μεγαλύτερο αριθμό Ρώσων εθνοτικών εποίκων να ρέουν στο Τουρκεστάν από ό,τι μέχρι τώρα και η εγκατάστασή τους επιβλεπόταν από ένα ειδικά δημιουργημένο Τμήμα Μετανάστευσης στην Αγία Πετρούπολη (Переселенческое Управление).
Αυτό προκάλεσε μεγάλη δυσαρέσκεια στον τοπικό πληθυσμό, καθώς αυτοί οι έποικοι πήραν γη και υδάτινους πόρους. Το 1916 η δυσαρέσκεια κορυφώθηκε με την εξέγερση Μπασμάτσι. Πυροδοτήθηκε από ένα διάταγμα, που στρατολόγησε τους ντόπιους σε τάγματα εργασίας (είχαν προηγουμένως απαλλαγεί από στρατιωτική θητεία). Χιλιάδες έποικοι σκοτώθηκαν και αυτό αντισταθμίστηκε από ρωσικά αντίποινα, ιδιαίτερα ενάντια στον νομαδικό πληθυσμό. Για να ξεφύγουν από τους Ρώσους, που τους σκότωσαν το 1916, Ουζμπέκοι, Καζάχοι και Κιργίζιοι διέφυγαν στην Κίνα.
Το Σιντσιάνγκ έγινε καταφύγιο για τους Καζάχους, που διέφυγαν από τους Ρώσους, αφού οι Μουσουλμάνοι αντιμετώπισαν στρατολόγηση από τη ρωσική κυβέρνηση. Οι Τουρκμένοι, οι Κιργίζιοι και οι Καζάχοι επηρεάστηκαν όλοι από την εξέγερση του 1916, που προκλήθηκε από τη στρατολόγηση της ρωσικής κυβέρνησης.
Η τάξη δεν είχε αποκατασταθεί πραγματικά τη στιγμή που έλαβε χώρα η Επανάσταση του Φεβρουαρίου το 1917. Αυτό θα οδηγούσε σε ένα ακόμη πιο αιματηρό κεφάλαιο στην ιστορία του Τουρκεστάν, καθώς οι Μπολσεβίκοι του Σοβιέτ της Τασκένδης ξεκίνησαν μια επίθεση εναντίον της αυτόνομης κυβέρνησης Τζαντίντ στην Κοκάνδη στις αρχές του 1918, η οποία άφησε 14.000 νεκρούς. Η αντίσταση στους Μπολσεβίκους από τον τοπικό πληθυσμό (Μπασμάτσι χαρακτηρίστηκαν από Σοβιετικούς ιστορικούς) συνεχίστηκε στις αρχές της δεκαετίας του '30.
Κυβερνήτες του Τουρκεστάν
Το Τουρκεστάν είχε 21 στρατηγούς διοικητές. μικρογραφία|300x300εσ| Τα σύνορα των ρωσικών αυτοκρατορικών περιοχών [[Χανάτο της Χίβας|Χίβα, Μπουχάρα και Κοκάνδη κατά τη χρονική περίοδο 1902–1903.]]
Σοβιετική κυριαρχία
μικρογραφία|250x250εσ| Σύγχρονη Κεντρική Ασία Μετά τη Ρωσική Επανάσταση του 1917, δημιουργήθηκε στη Σοβιετική Κεντρική Ασία μια Αυτόνομη Σοβιετική Σοσιαλιστική Δημοκρατία του Τουρκεστάν εντός της Ρωσικής Σοσιαλιστικής Ομοσπονδιακής Σοβιετικής Δημοκρατίας (εκτός του σημερινού Καζακστάν).
Μετά την ίδρυση της Σοβιετικής Ένωσης, χωρίστηκε σε Σοβιετική Σοσιαλιστική Δημοκρατία της Τουρκμενίας (Τουρκμενιστάν) και Σοβιετική Σοσιαλιστική Δημοκρατία του Ουζμπεκιστάν (Ουζμπεκιστάν) το 1924. Η Σοβιετική Σοσιαλιστική Δημοκρατία του Τατζικιστάν (Τατζικιστάν) σχηματίστηκε το 1929 και το 1936 το Κιργιστάν διαχωρίστηκε από τη Σοβιετική Σοσιαλιστική Δημοκρατία του Καζακστάν. Μετά την κατάρρευση της Σοβιετικής Ένωσης, αυτές οι δημοκρατίες απέκτησαν την ανεξαρτησία τους.
Παραπομπές
Κατηγορία:Υποδιαιρέσεις της Ρωσικής Αυτοκρατορίας
Τζον Χέιτινγκα
Ο Τζον Χέιτινγκα είναι Ολλανδός ποδοσφαιριστής και γεννήθηκε στις 15 Νοεμβρίου 1983 στην πόλη Άλφεν αν ντεν Ράιν στην δυτική Ολλανδία, αγωνίζεται ως αμυντικός στην Φούλαμ ΦΚ και είναι διεθνής με την Εθνική Ολλανδίας. Τη σεζόν 2007-08 ανακηρύχθηκε Ποδοσφαιριστής της χρονιάς για την Ολλανδία
Έβερτον
Τον Σεπτέμβριο του 2009 μεταγράφηκε στην Έβερτον υπογράφοντας 5ετές συμβόλαιο. Οι φίλοι της ομάδας απο το Λίβερπουλ τον ψήφισαν ως καλύτερο παίκτη της ομάδας την σεζόν 2011-12
Εθνική Ολλανδίας
Ο Τζον Χέιτινγκα έκανε το ντεμπούτο του στην Εθνική ομάδα της Ολλανδίας στις 18 Φεβρουαρίου 2004 σε ένα φιλικό παιχνίδι εναντίον των Η.Π.Α.. Με την Εθνική ομάδα έχει αγωνιστεί σε τρεις τελικές φάσεις Ευρωπαϊκών πρωταθλημάτων στο Ευρωπαϊκό Πρωτάθλημα Ποδοσφαίρου 2004 στο Ευρωπαϊκό Πρωτάθλημα Ποδοσφαίρου 2008 και το Ευρωπαϊκό Πρωτάθλημα Ποδοσφαίρου 2012. Επίσης και σε δύο τελικές φάσεις παγκοσμίων κυπέλλων στο Παγκόσμιο Κύπελλο Ποδοσφαίρου 2006 και στο Παγκόσμιο Κύπελλο Ποδοσφαίρου 2010 όπου έφτασε με την Ολλανδία μέχρι τον τελικό της διοργάνωσης όπου και αποβλήθηκε με δεύτερη κίτρινη κάρτα στην παράταση. Χάνοντας τελικά το παγκόσμιο κύπελλο από την Εθνική Ισπανίας
Πηγές-Συνδέσεις
Κατηγορία:Ολλανδοί ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές ΑΦΚ Άγιαξ Κατηγορία:Ποδοσφαιριστές Ατλέτικο Μαδρίτης Κατηγορία:Ποδοσφαιριστές Έβερτον Κατηγορία:Ποδοσφαιριστές Φούλαμ ΦΚ Κατηγορία:Ποδοσφαιριστές Παγκοσμίου Κυπέλλου 2010 Κατηγορία:Ποδοσφαιριστές Ευρωπαϊκού Πρωταθλήματος 2012 Κατηγορία:Ποδοσφαιριστές Ευρωπαϊκού Πρωταθλήματος 2008 Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Ποδοσφαιριστές Ευρωπαϊκού Πρωταθλήματος 2004 Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Εθνικής Ολλανδίας